Iepirkuma komisijas 2024. gada 20. jūnija sēdē sniegtās atbildes uz ieinteresētā piegādātāja uzdotajiem jautājumiem par iepirkumu 
“Fiziskās apsardzes pakalpojumi”
identifikācijas Nr. VAMOIC 2024/36 (turpmāk – iepirkums)

1. Jautājums:
Ar terminu līgumcena saprotam kopējo pakalpojuma cenu visa līguma perioda laikā – vai pareizi to saprotu? Ja Nolikuma 2.3.punktā līgumcena ir noteikta līdz EUR 107 438,02 un līgumu slēgt ir paredzēts uz 24 mēnešiem, tad ieliekot tehniskajā specifikācijā minimālo stundas likmi, kāda tā var būt šobrīd, neņemot vērā to, ka nākamgad tai bšu jābūt lielākai, kopējā līguma summa ievērojami pārsniedz šos noteiktos 107 438,02 EUR (tur gan ir 25 mēneši paredzēti) . 

1. Atbilde: 
Jā, saskaņā ar nolikumā 2.3.1.punktā noteikto iepirkuma priekšmeta 1. daļā tiks slēgts līgums par līgumcenu līdz EUR 107 438,02 (bez PVN 21%) un saskaņā ar nolikumā 2.3.2.punktā noteikto iepirkuma priekšmeta 2. daļā tiks slēgts līgums par līgumcenu līdz EUR 107 438,02 (bez PVN 21%). 
Saskaņā ar Līguma projekta 4.2. punkta noteikto, Pakalpojuma sniegšanas periods ir 24 (divdesmit četri) mēneši katrā iepirkuma priekšmeta daļā atsevišķi no Pakalpojuma sniegšanas uzsākšanas dienas, vai līdz katra Līguma kopējās summas apguvei, atkarībā no tā, kurš no nosacījumiem iestājas pirmais. Attiecīgi, ja Līguma kopējā summa tiks apgūta ātrāk kā 24 mēnešos, tad pakalpojums tiks sniegts īsāku periodu.
Papildus informējam, ka piedāvājuma cenā jāiekļauj visas pakalpojuma sniegšanai nepieciešamās izmaksas – transporta izmaksas, palīgmateriālu, speclīdzekļu, formas tērpu, darbaspēka izmaksas, kas jānosaka ne zemākas, kā valstī noteiktais minimālais atalgojums, kā arī visi riski, (t.sk. iespējamie sadārdzinājumi, inflācija, valstī noteiktās minimālās algas izmaiņas, u.c.), visus valsts un pašvaldību noteiktos nodokļus (izņemot PVN), nodevas un citas izmaksas, kas saistītas ar kvalitatīvu pakalpojuma izpildi.

2. Jautājums:
Nolikuma 7.8.punktā noteiktā pieredzes prasība “.... noteikta katrai iepirkuma priekšmeta daļai....” – pareizi saprotu, ka, ja gribam pieteikties abās daļās, tad tai pieredzei naudas izteiksmē būtu jābūt 214 000 EUR?
2. Atbilde: 
Saskaņā ar nolikuma 7.8. punktā noteikto, pretendentam iepriekšējo 3 (trīs) gadu laikā (no 2021.gada līdz piedāvājuma iesniegšanas dienai) ir jābūt pieredzei fiziskās apsardzes pakalpojumu sniegšanā vismaz 1 (vienā) objektā ar izpildītu apjomu naudas izteiksmē ne mazāk kā:
1) iepirkuma priekšmeta 1.daļā – EUR 107 000,00 (bez PVN 21%);
2) iepirkuma priekšmeta 2.daļā – EUR 107 000,00 EUR (bez PVN 21%).
Pieredzes prasība noteikta katrai iepirkuma priekšmeta daļai, kurā pretendents iesniedz piedāvājumu.
Ja pretendents piesakās abās iepirkuma priekšmeta daļās, tad pieredzes prasībā minētais katras daļas apjoms naudas izteiksmē tiek summēts, tas nozīmē, ka pieredzei fiziskās apsardzes pakalpojumu sniegšanā vismaz 1 (vienā) objektā ar izpildītu apjomu naudas izteiksmē ne mazāk kā 214 000,00 EUR.



Iepirkuma komisijas sniegtās atbildes un skaidrojumi ir neatņemama iepirkuma noteikumu sastāvdaļa.
